ถวิล บุตรสมบัติ

ถวิล บุตรสมบัติ เป็นนักฟุตบอลชาวไทย ปัจจุบันเล่นตำแหน่งกองหน้าให้กับขอนแก่น ยูไนเต็ดในไทยลีก ถวิลเป็นนักเตะที่เล่นให้กับไทยฮอนด้ามาอย่างยาวนาน โดยเขามีประสบการณ์พาไทยฮอนด้าเลื่อนชั้นตั้งแต่ลีกภูมิภาค (ดิวิชั่น 2 เดิม) จนสู่ไทยลีก

สโมสร 
ถวิลเติบโตในครอบครัวซึ่งประกอบอาชีพเกษตรกรในอำเภอภูเขียว จังหวัดชัยภูมิ ต่อมาเขาได้ไปทดสอบฝีเท้ากับโอสถสภาตามคำแนะนำของชูเกียรติ หนูสลุง ซึ่งถวิลก็ทดสอบผ่าน และได้เซ็นสัญญาเป็นนักฟุตบอลอาชีพ หลังจากนั้นถวิลก็ได้ย้ายไปเล่นให้กับภูเก็ตและบางกอก

ถวิลได้ย้ายมาเล่นให้กับไทยฮอนด้านับตั้งแต่สมัยที่สโมสรยังเล่นในดิวิชัน 2 เขามีส่วนช่วยให้สโมสรเลื่อนชั้นสู่ไทยลีกดิวิชัน 1 ในฤดูกาล 2557 และช่วยให้สโมสรเลื่อนชั้นสู่ไทยลีกในฤดูกาล 2559

ในไทยลีก ฤดูกาล 2560 ถวิลทำประตูใส่เอสซีจี เมืองทอง ยูไนเต็ด แชมป์เก่าเมื่อฤดูกาลที่แล้ว ได้ทั้งสองนัด ทำให้ไทยฮอนด้ากลายเป็นสโมสรที่สองที่สามารถเอาชนะเมืองทองได้ทั้งเหย้าและเยือน ถัดจากอุบล ยูไนเต็ด แม้ว่าท้ายที่สุดแล้วไทยฮอนด้าจะตกชั้นกลับไปเล่นในไทยลีก 2 ฤดูกาล 2561 ก็ตาม

หลังจบฤดูกาล 2560 ถวิลได้ตัดสินใจต่อสัญญากับไทยฮอนด้าออกไปอีก อย่างไรก็ตาม หลังจบไทยลีก 2 ฤดูกาล 2562 สโมสรไทยฮอนด้าได้ประกาศยุบทีม ทำให้ถวิลย้ายไปร่วมทีมเชียงใหม่ ยูไนเต็ด เขามีส่วนช่วยให้เชียงใหม่ ยูไนเต็ดเลื่อนชั้นสู่ไทยลีก ฤดูกาล 2564–65 ได้สำเร็จ

เกียรติประวัติ 
ไทยฮอนด้า
 ไทยลีก 2: 2559
 ไทยลีก 4 รองชนะเลิศ: 2557

เชียงใหม่ ยูไนเต็ด
 ไทยลีก 2 รองชนะเลิศ: 2563–64

อ้างอิง 

บุคคลจากอำเภอภูเขียว
นักฟุตบอลชาวไทย
กองหน้าฟุตบอล
ผู้เล่นในไทยลีก
ผู้เล่นในไทยลีก 2
ผู้เล่นสโมสรฟุตบอลบางกอก
ผู้เล่นสโมสรฟุตบอลจัมปาศรี ยูไนเต็ด
ผู้เล่นสโมสรฟุตบอลไทยฮอนด้า
ผู้เล่นสโมสรฟุตบอลเชียงใหม่ ยูไนเต็ด
ผู้เล่นสโมสรฟุตบอลขอนแก่น ยูไนเต็ด